Tänu ülemaailmsele eriolukorrale oleme meiegi kõike rahulikumalt ja vaiksemalt võtnud. Ei ole olnud nii palju võistlusi kui tavaliselt ega ka laagreid ning muidu väljaõppeid.
#000001
Aasta alguses alustasime suure hooga ühe laagri ettevalmistusi, aga oleme laagri hoopis oktoobri lõppu lükanud. Samuti on jäänud suvel olemata kõik enesekaitse tunnid ja veekeskuse külastus, mis nüüd sügisel kõik tehtud saavad. Võistlustiimidel on plaanis ka Ronimisministeeriumi külastus. Kõik see tänu IHP rahastusele.
#000002
Võistlejad on teinud omakeskis ettevalmistusi siiski koguaeg ning Athena näitas seda ka Ernakese rajal, kus teist aastast järjest toodi esikoht Tallinnasse. Alustame sellel aastal ka Tallinnas täiesti oma tüdrukute patrullvõistluse arvestusega- Athena retk.
#000003
Augusti kuu keskel suundusime noortega, aga metsa üleelamist õppima. Võtsime sel korral endaga kaasa ka Õhtulehe ajakirjaniku. Saime korralikult rabas sumbata ja öösel sääskedega võidelda. Tegelikult, aga reaalselt õppida, kuidas käituda, kui põlvini või puusadeni älvesse vajud ning kuidas endast metsas märku anda ja sooja hoida.
#000004
Kõige viimane seiklus oli neidudel, aga hoopis Põlvamaal, kus käidi Nõmme malevkonna kaitseliitlasi toetamas ning neile Musta kotka võistlustel abijõuks olemas.
#000005
Meie jutukeste teine seiklus viib Tapale pioneeride juurde. Hommikul linnakusse jõudes anti varustus ja vormid jällegi kätte. Tegime linnakus ka ohtus loengu ja katelokiga süüa. Algas sõit metsa me ei teadnud kuhu ja kaugele, aga üpris lähedale nagu tuli välja. Saime metsas meditsiini tundi ja üllatus üllatus pidime meie aitama sõdureid enne eksami sooritust, mõni ei olnud enne selgeks saanud rõhksidet ja küliliasendit. Saime kaasa teha ka nende eksamit mis oli suhteliselt kerge. Pärast saime meeeeg head sööki. Kuna otseselt rohkem päevas plaane polnud ja aega oli palju siis otsustasid seersandid ja tegevväelased et korraldavad mini rännaku poistele kuhu me kaasa ka läksime. Läbisime erinevaid punkti u 5-7km ulatuses ja viimane punkt oli ööbimis koht kuhu minu ja Janeryni jagu jõudis esimesena. Teisi kohal polnud aga hakkas pimedaks kiskuma pani koos ajateenijatega telgi üles ja nemad oma telkmantli. Meid tüdrukuid oli kokku seal 8 u, saime ilusti ahjuvalvegraafiku paika ja võisime unede maailma vajuda. Hommikul nagu ikka oli 6-7 äratus ja hommikusöök mis oli ka imemaitsev. Peale seda panime kõik oma asjad kokku ja ka telgi. Suundusime linnakus tagasi kus andsime varustuse tagasi ja siis saime minna koju. Tagasivaadates oli seal täitsa tore isegi huvitav seiklus.
#000006
Augustikuu lõpus Kristiine ja Mustamäe tüdrukud ööbisid peaaegu et kodu külje all – Mustamäel on üks õdus ja hubane mängutuba, kus võimaldatakse ka öist olemist. Päevakavas nagu laagri nimigi ütleb, oli planeeritud palju tantsimist. Seekord küll olid osaliselt õppurite rollid vahetunud – noored õpetasid seekord juhendajatele, mis on TikTok, mis seal tehakse, kuidas tehakse ja miks tehakse. Nii Triin kui Jaanika tõdesid, et ühe õhtuga nad ühtegi tantsu selgeks ei saa. Tantsud jätkusid JustDance mängus, kus tüdrukud said omavahel oma tantsulusti võidujoonele panna. Et aga päriselt ka ikkagi oskaks mõnda uut tantsutehnikat, käis meil külas Kristi, kes õpetas Nia tantsu. Kes ei tea mis on Nia tants, siis Nia hõlmab 52 erinevat liikumistehnika elementi idamaade võitluskunstidest (Tae Kwon Do, Aikido, Tai Chi), tantsustiilidest (jazztants, moderntants ja Isadora Duncani tants) ja keha ravivatest tehnikatest (Feldenkraisi meetod, Alexanderi tehnika, jooga). See oli midagi sootuks uut ja põnevat kõikidele tüdrukutele. Tore oli jälle üle pika aja koos midagi vahvat teha.
#000007
Hei, siin Pelgulinna kodutütred. Meie ei lase end eriolukorrast häirida, ning
jätkame oma koondustega. Muidugi, aga mitte päris tavapäraselt, vaid kasutame
selleks hoopis Skype ́i. Seal teeme me iga nädal ühe videokõne, mis kulgeb
tavaliselt üsna lõbusalt, aga ikkagi väga õpetlikult. Lõbusad on kodukontori
võlud, sest meil on keset kõne juhtunud päris naljakaid asju. Ma
soovitaks Skype ́i kõnesid ka teistele rühmadele. Ainult kahju on sellest, et
päris paljud ei saa kõnedes osaleda ja muidugi ka sellest, et me ei saa päriselt
#000008
ÜLK rühmal toimus ohutushoiulaager Toosikannul.Päeva alustasime ulukisafariga.Metsas nägime korduvalt suuri punahirve karjasid, mis oli tõeline elamus.Leidsime ka kolm suurt hirvesarve. Rõõmu tegi, et saime lastele õpetada tule tegemist.Meil oli see plaan olnud pikka aega, aga polnud selleks sobivat kohta leidnud.Tuld tegime metsateel, kus ümberringi oli väga vesine maa ning ei olnud ohtu, et oleksime tekitanud metsapõlengut.Kõik said hea kogemuse, kuidas tuld teha. Oli ka neid, kes tõmbasid esimest korda tikust tuld.Hästi sujus ka ohutushoiuõpe, sest tüdrukud olid väga motiveeritud õppetööst. Kui algselt plaanisime rääkida pikaajalisest elektrikatkestusest, siis nüüd puudutasime ka koroonaviiruse teemat.Õhtut sisustasime ühiste tegevuste ja lauamängudega ning kümblustünnis sulistamisega.Meil oli väga tore
#000012
Esimesel õhtul said Sadama, Öökulli, Iilikeste ja külalistena Jõgeva ringkonna kodutütred ja Lilleküla noorkotkad ise valida, kas tahtsid proovida omal käel instruktori juhendamisel uut tutikat telki üles panna või Jõgeva ringkonna juhi Leina juhendamisel lõkketüüpidest vestelda, kes aga eelistas tubaseid tegevusi, sai toas seltskonnamängudes osaleda ja kes tahtis, see sai seigelda läbi metsa 3,8 km ööretkel, kuulatada pimeduses metsa hääli ja tunnetada metsa rahu ja vaikust.
#000016
Hommikut alustasime nagu ikka laagrile kohaselt toimekalt. Kõhud täis ja toimetama. Kolmes erinevas grupis võtsime kordamööda ette väga asjaliku discgolfi õpitoa, fatbike’i ja räätsamatka.
#000017
Kõik tegevused oli igati õpetlikud, füüsiliselt pandi meid kõiki proovile. Ei ole naljaasi Fatbike rattaga mööda Kõrvemaa imelist loodust ja mäekünkaid vurada. Koostööd sai samuti nendel radadel palju proovida, kui ikka sõber ei jaksa sõita, siis me toetame ja aitame. Räätsamatkalt vaatlesime loodust, sõime jõhvikaid ning kogusime tarkusi metsast, näiteks kas sina tead, miks on näiteks Kõrvemaa metsas kuusekestel habemed või millest ära tunda isase hundi külastuse? Meie laagrilapsed teavad.
#000018
ÜLK rühm käis Kabelikivi juures
#000020
Öökullide rühm esines NKK aastapäeval
#000022
Alustame sarjaga, kus tutvustame 2019 aasta rühmade parimaid kodutütreid.
#000023
Esitan aasta 2018 parimaks Squad rühma kodutütreks ja aasta 2019 Squad rühma parimaks kodutütreks Carolina SILDAM Carolina on aktiivne kodutütar. 2019 aasta jooksul on ta teinud üle 800 tunni, mis on pea kolmandiku võrra rohkem kui järgmine neiu kelle tundide arv on pea 600 tundi. Carolinale ei ole sisse kantud ühtegi riigikaitselaagris osalemise tundi, kus ta on käinud kodutütreid esindamas 2019 aastal rohkem kui 10 korda.
#000026
Peale selle juba teist aastat on ta käinud sõduri töövarjuks ja kõikidel muudel KV poolt korraldatud üritustel üle eesti. Carolina tunnid tulevad väga erinevate tegevuste läbi. Lipuvalved, organisatsiooni esindamine, meedialaager, KL MV suusatamises, Veteranirockil väljas olemine, NODI, Sõjaveteranide haudade korrastamine, lasteaedades organisatsiooni tutvustamine, Salupere luureretk, Teletorni luureretk, Nõmme Välgu abiline. Nimekiri on oluliselt pikem, aga välja olen toonud just selle nimekirja, mis näitab Carolina valmisolekut tegema väga erinevaid asju.
#000027
Lisaks sellele kõigele teeb Carolina rühma juures ka sisulist tööd, aidates koostada laagrite ja õppepäevade dokumente, toidunimekirju ning välja mõelda menüüsid. Carolina on iseloomult sõbralik ning rõõmsameelne, ta on alati hakkaja. On olnud olukordi, kus mina, rühmajuhina istun ja mõtlen, et appi, mis nüüd saab ja Carolina tuleb täiesti töötava ja toimiva ideega lagendale, kuidas olukorda lahendada. Ta hoiab üleval meie instagrammi kontot ning viib vajadusel läbi väga asjalikke koondusi. Õppepäev noorematele oli tema juhtida ning organisatsiooni õpetuses on ta üks parimaid meie tüdrukutest. Carolina on aasta koduüttre tiitlit väärt just tänu sellele, et ta teeb väga erinevaid tegevusi, on hakkaja ning rõõmsameelne.
#000028
Maria Järvis Squad rühma rühmavanem
#000029